                                                    ПРЕДЛОЖЕНИЯ ЗА НОВИЯ ЗУЕС



           Първо:  да се разширят задълженията на общините при решаване на междусъседските конфликти, когато законът грубо се нарушава. Във всяка община има юрисконсулти, които  могат в такива случаи да вземат отношение, да разясняват и да дават съвети  по спазване на закона, така че до  съд  да се стига само в краен случай. Днес никой не може да си позволи да води дело, което освен, че не е по джоба на всеки, а и се точи с години. Така конфликтите и враждите между съседите стават все по-големи и продължават с години.
           Второ: във входовете, в които има общински жилища,  да присъства представител на общината, ако не на всички, то поне на изборните събрания, за да не се стига до  парадокси, като в нашия вход,  УС да е съставен от общински наематели, които представят общинските жилища (общо 4 на брой) като собственици. Общината им изпраща предупредителни писма, на които те не обръщат никакво внимание. Винаги, когато съм молила кмета да осигурят представител на общината на изборни събрания, който да представя тези жилища, юрисконсултите ме препращат към съда.  
      

                                                                   

   

















